संत वैलेंटाइन भी इसी प्रकार प्रेम की क्षति होते हुए देखकर दुखी थे और सैनिकों से उनकी बहुत सहानुभूति थी| सम्राट के क्रूर और अनैतिक आदेश के प्रतिकार में वे गुप्त रूप से रोम के सैनिकों और उनकी प्रेमिकाओं का विवाह संपन्न करवाने लगे| धीरे-धीरे सभी सैनकों को प्यार के इस मसीहा के बारे में पता लगने लगा| उनके हाथ में बैंगनी रंग के एक विशेष रत्न (Amethyst) की अंगूठी होती थी| उस अंगूठी को देखकर रोम के सैनिक उनको पहचान जाते थे और अपनी प्रेमिका के साथ उनके पास अपनी दुखभरी कहानी सुनाने पहुँच जाते थे| उनकी ज्ञान और सहानुभूति से परिपूर्ण बातों से उनको हिम्मत और सहारा मिलता था| अंततः वे अपनी प्रेमिकाओं से विवाह कर पाते थे|